Document ID: 31997D0666

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Σεπτεμβρίου 1997 για την τροποποίηση της απόφασης 97/252/ΕΚ για την κατάρτιση προσωρινών καταλόγων επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για κατανάλωση από τον άνθρωπο (Κείμενο που παρουσιάζει ενδιαφέρον για τον ΕΟΧ) (97/666/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μία μεταβατική περίοδο, προσωρινών καταλόγων επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια (1), όπως τροποποιήθηκε τελευταία από την απόφαση 97/34/ΕΚ (2), και ιδίως το άρθρο 2 παράγραφος 1 και το άρθρο 7,
Εκτιμώντας:
ότι με την απόφαση 95/340/ΕΚ της Επιτροπής (3), όπως τροποποιήθηκε τελευταία από την απόφαση 96/584/ΕΚ (4), καταρτίστηκε κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα 7
ότι, για τις χώρες που εμφαίνονται στον κατάλογο αυτό, οι όροι υγειονομικού ελέγχου και η κτηνιατρική πιστοποίηση που απαιτούνται για την εισαγωγή γάλακτος και προϊόντων με βάση το γάλα καθορίστηκαν με την απόφαση 95/343/ΕΚ της Επιτροπής (5), όπως τροποποιήθηκε τελευταία από την απόφαση 97/115/ΕΚ (6) 7
ότι με την απόφαση 97/252/ΕΚ της Επιτροπής (7), όπως τροποποιήθηκε τελευταία από την απόφαση 97/617/ΕΚ (8) καταρτίστηκαν προσωρινοί κατάλογοι επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για κατανάλωση από τον άνθρωπο 7
ότι η Επιτροπή έλαβε από την Ουρουγουάη κατάλογο επιχειρήσεων, που συνοδεύεται από εγγυήσεις σύμφωνα με τις οποίες οι επιχειρήσεις αυτές πληρούν τις ανάλογες υγειονομικές απαιτήσεις της Κοινότητας και ότι, σε περίπτωση μη τήρησης των απαιτήσεων αυτών από μία επιχείρηση, θα μπορούσαν να ανασταλούν οι δραστηριότητες εξαγωγών της προς την Ευρωπαϊκή Κοινότητα 7
ότι η Αυστραλία και η Ελβετία έχουν επιφέρει τροποποιήσεις στους καταλόγους επιχειρήσεων που περιλαμβάνονται στην απόφαση 97/252/ΕΚ, και ότι χρειάζεται, κατά συνέπεια, να τροποποιηθεί αναλόγως η σχετική κοινοτική απόφαση 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Το παράρτημα της απόφασης 97/252/ΕΚ συμπληρώνεται από το παράρτημα Ι της παρούσας απόφασης όσον αφορά την Ουρουγουάη.
2. Το παράρτημα της απόφασης 97/252/ΕΚ αντικαθίσταται από το παράρτημα ΙΙ της παρούσας απόφασης όσον αφορά την Αυστραλία και την Ελβετία, αντιστοίχως.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 17 Σεπτεμβρίου 1997.

Labels: 0
3
17
5